Chemo versoorsaak visie probleme? | Health24
Posted by: Grietjie | 2007/06/04
Chemo versoorsaak visie probleme?
My skoonsussie het so 2 mnde terug 'n mastektomie gehad en kry sedertdien Chemoterapie. Sy ondervind nou dat sy byna nie kan sien nie, sy moet rondgery word want sy kan nie bestuur nie omrede sy nie kan sien nie. Sy sê dat die lig baie skerp is en haar oë onwillekeurig toegaan en sy dit dan nie weer kan oopkry nie. Is dit normaal en sal dit regkom na die chemo verby is? Dit is nie net buite wat sy dit ondervind nie, sy sukkel selfs om te lees, TV te kyk en rekenaar te werk.
Sekere chemoterapie middels kan die visie aantas en oë baie seer maak - weet haar dokter hiervan? Dit mag dalk nodig wees dat sy 'n oogarts sien en hulle haar chemoterapie dosis herevalueer.